open-index/open-wikipedia-markdown huggingface dataset:
גיא בסון

**גיא בסון** הוא קצין צה"ל בדרגת אלוף-משנה המשרת כמפקד חטיבת פארן. 

## ביוגרפיה
בסון גדל במושב בית עזרא התגייס לחטיבת גבעתי. לאחר קורס קציני חי"ר שימש מפקד מחלקה בגדוד רותם בחטיבה, בהמשך שירותו שימש מפקד ההכשרות בבסיס האימונים של גבעתי בקציעות. במבצע צוק איתן ובמהלך קרב רפיח שימש סגן מפקד גדוד הסיור של החטיבה. בהמשך שירת כקצין אג"ם של חטיבת יהודה.

ב-2021 מונה למפקד גדוד קרקל. ב-2023 מונה לסגן מפקד חטיבת כפיר ושירת בתפקיד במהלך מלחמת חרבות ברזל, הוא היה מהראשונים להגיע למתחם הטבח בפסטיבל נובה. ב-2024 מונה למפקד גדוד הדס בבה"ד 1.

ב-2025 מונה למפקד חטיבת פארן.

## הערות שוליים

קטגוריה:מפקדי חטיבת פארן
קטגוריה:חיילי צה"ל במלחמת חרבות ברזל
קטגוריה:לוחמי חטיבת גבעתי
קטגוריה:מפקדי גדוד הדס
קטגוריה:בית עזרא: אישים
קטגוריה:ישראלים שנולדו במאה ה-20
יוני הכהן

**יהונתן יהודה (יוני) הכהן** הוא קצין צה"ל בדרגת אלוף משנה המשרת כמפקד חטיבת שועלי מרום.

## ביוגרפיה
הכהן גדל בעתניאל, בנם של נעה והרב רא"ם הכהן.

במהלך מבצע צוק איתן שימש מפקד הפלוגה המסייעת בגדוד 202. לאחר מכן שימש מפקד מגמה ביחידת מגלן, בעקבות פציעתו של הלוחם עילי חיות בתאונת אימונים, ננזף פיקודית, בוטל מינויו המתוכנן למפקד גדוד 890 של צנחנים וקידומו עוכב בשנתיים. הוא שימש קצין אג"ם של חטיבת הצנחנים וב-2022 מונה למפקד צוות במלט"ק. ביוני 2023 מונה למפקד גדוד 890 ופיקד על היחידה במהלך מלחמת חרבות ברזל.

ב-2025 מונה למפקד חטיבת שועלי המרום, ומפקד בא"פ לכיש.

## הערות שוליים

קטגוריה:מפקדי חטיבה 646
קטגוריה:מפקדי גדוד 890
קטגוריה:מפקדי גדודים במלחמת חרבות ברזל
קטגוריה:עתניאל: אישים
קטגוריה:לוחמי יחידת מגלן
קטגוריה:משפחת הכהן-וינגרטן
יוהאן אנזי

**יוהאן אנזי** (בצרפתית: **Johan N'Zi**; נולד ב-23 בינואר 1995) הוא כדורגלן מלגשי יליד צרפת המשחק בעמדת הקשר בבני סכנין..

## קריירת מועדונים
אנזי גדל במחלקת הנוער של שטרסבורג. בשנת  הצטרף לקבוצת המילואים של שאמבלי מהליה הלאומית השנייה. בשנת  הצטרף לאלטגלינקה מהליגה הרביעית בגרמניה. שנה לאחר מכן חתם בווילוורדנסה מהליגה שלישית בפורטוגל. בעונה לאחר מכן חתם בלה לובייר סנטר מהליגה הבלגית השנייה. בהמשך שיחק בסוזופול ובספרטק ורנה מהליגה הבולגרית השנייה בה הפך לקפטן.

בשנת  חתם בהבר פאזארדז'יק מליגת העל הבולגרית. ב-5 במרץ 2025 חזר להבר פאזארדז'יק.

ב-19 בנובמבר 2025 חתם בבני סכנין מליגת העל.

## קריירה בינלאומית
אנזי נולד בצרפת להורים ממוצא מלגשי ואיווארי והיה זכאי לייצג את שלושת הלאומים. באוגוסט  זומן לסגל נבחרת מדגסקר.

ב-5 בספטמבר 2024 ערך את הופעת הבכורה שלו בנבחרת בהפסד 1-0 ל. ב-12 באוקטובר 2025 הבקיע את שער הבכורה שלו בהפסד 4-1 ל.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים מלגשים
קטגוריה:קשרי כדורגל צרפתים
קטגוריה:קשרי כדורגל מלגשים
קטגוריה:פריז: כדורגלנים
קטגוריה:כדורגלני בני סכנין
קטגוריה:כדורגלני נבחרת מדגסקר
קטגוריה:כדורגלנים זרים בישראל
קטגוריה:ספורטאים צרפתים בגרמניה
קטגוריה:ספורטאים צרפתים בפורטוגל
קטגוריה:ספורטאים צרפתים בבולגריה
קטגוריה:ספורטאים צרפתים בבלגיה
קטגוריה:ספורטאים צרפתים בישראל
קטגוריה:ספורטאים זרים בגרמניה
קטגוריה:ספורטאים זרים בפורטוגל
קטגוריה:ספורטאים זרים בבולגריה
קטגוריה:ספורטאים זרים בבלגיה
קטגוריה:צרפתים שנולדו ב-1995
קטגוריה:מלגשים שנולדו ב-1995
נועם מיכאל

**נועם מיכאל** הוא קצין צה"ל בדרגת אלוף-משנה המשרת כמפקד חטיבת יפתח.

## ביוגרפיה
מיכאל התגייס לשייטת 13 ושירת כלוחם ומפקד צוות. שימש מפקד פלוגת מסלול בחטיבת הצנחנים, ובשנים 2016-2018 פיקד על פלס"ר צנחנים. בין לבין מילא תפקידי פיקוד בשייטת 13. ב-2021 מונה למפקד סיירת צנחנים, במהלך שירותו כמפקד הסיירת נפצע בהיתקלות עם מחבלים בג'נין.

ב-2025 מונה למפקד חטיבת יפתח.

נשוי ואב לארבעה בנים.

## הערות שוליים

קטגוריה:לוחמי שייטת 13
קטגוריה:מפקדי סיירת צנחנים
קטגוריה:מפקדי גדס"ר צנחנים
קטגוריה:מפקדי חטיבת יפתח
יחיאל נאמן

**יחיאל נאמן (חיליק)** (1934 – 11 באוגוסט 2016) היה צלם קולנוע ובמאי ישראלי.
## קורותיו

נולד בעפולה. אביו, אליעזר פידל, היה פעיל קומוניסטי ולימים שימש כמו"ל קול העם", עיתונה של מק"י. למד בתיכון במוסד אהבה.
בצה"ל התקבל ראשית לקורס טיס, אולם בגלל פעילותו הפוליטית של אביו, הודח מהקורס לאחר שלושה חודשים ונשלח לשרת בחטיבת גבעתי.

בשנת 1959 התקבל ל"אולפני הרצליה". תחילה שימש כעוזר למרקו יעקבובי לצילום היומן ועבד הרבה במעבדה.
כתבות היומנים היו חלקם מוכתבות על ידי משרד התעשייה והמסחר (ששילם עבור כל כתבה) ושאר הכתבות נוצרו על פי שיקול דעתו של הצלם. הוא אף יצא במסגרת תפקידו לצילומים אל מחוץ לישראל (עם נשיא המדינה אז, זלמן שזר).
בספטמבר 1962 נשלח לבתי סומייל והקטע שצילם נפסל תחילה בידי הצנזורה, אולם לאחר פניית האולפנים לבג"ץ, הותרה הקרנת הכתבה (פסק דין תקדימי (בג"ץ 243/62). באותה תקופה צילם אדם גרינברג את "יומני גבע". החלוקה הוכתבה על ידי הממשלה – שבוע לכל אולפן. במקביל לעבודה ב"כרמל" החל לעבוד בתעשייה: ב-1960 שימש לראשונה כעוזר צלם בסרט "הם היו עשרה", כעוזר צלם שני ב"הביאו לי עשרה אנשים מיואשים" (קו-פרודוקציה ישראלית-צרפתית, 1962), אף מילה למורגנשטרן, וכלוב הזכוכית.
את סרטו הארוך הראשון, "סבינה והגברים" צילם בשנת 1966 במסגרת "אולפני הרצליה", בבימויו של פיטר פריישטדט.

במלחמת ששת הימים, במסגרת שרות המילואים בדובר צה"ל, נספח לחטיבה 7 שירדה בסיני ופעל כצוות עם יחד עם רם אורן וליאו פילר, ששימש כבמאי. בסרט "ששת הימים" שביים אלפרד שטיינהרדט לאחר המלחמה נעשה שימוש בצילומיו של נאמן, אולם חלק ניכר מן הצילומים בסרט זה היו משוחזרים.

בשנת 1969 עזב את אולפני הרצליה ועבר ל"סרטי רול".
ב-1969, בעבודה על הסרט "להט במים", הכיר את אשתו, טובה דרורי, ששימשה כעוזרת עריכה.
בעקבות צילום הסרט "סלומוניקו" ב-1972, פנה אליו ראובן בר יותם וביקשו לביים את הסרט "המשכנע בע"מ" בשנת 1973. הייתה זו עבודת הבימוי הראשונה עבורו.

בסוף שנות ה-70 השתלב ביחידת ההסרטה של דובר צה"ל כאיש קבע.
סרט בולט שצילם בשנות ה-80 הוא "שתי אצבעות מצידון" (1986). עבור צילום הסרט זכה בפרס מנורת הכסף כצלם המצטיין לשנת 1988.

### פילמוגרפיה
* "סבינה והגברים" (1966)
* "להט במים" (1969)
* "לופו" (1970)
* "נורית" (1972)
* "סלומוניקו" (1972)
* "המשכנע בע"מ" (1973)
* "רחוב 60" (1976)
* "ג'וקר: סצנות מרדף כלי רכב (1976)
* "בדרנית בחצות" (1977)
* "הגונב מגנב פטור" (1977)
* "מסג'יסט הצמרת" (1981)
* "שתי אצבעות מצידון" (1986)
* "ניפגש בסיבוב" (1986)
* "גבי בן יקר" (1982)
#### סרטים תעודיים
* "שבי - מצב זמני", 4 דקות, 1974; 
* פלמ"ח - גשר בים, 60 דקות, 1994
* "המצבה במעלה ההר - סיפורו של מאיר מקס בינט", 40 דקות
* "אהבות אסורות", 50 דקות, 1998; 

## קישורים חיצוניים

קטגוריה:צלמי קולנוע ישראלים
קטגוריה:במאי קולנוע ישראלים
קטגוריה:ישראלים שנולדו ב-1934
קטגוריה:ישראלים שנפטרו ב-2016
מעטפת ביצועים

250px|ממוזער|שמאל|שרטוט של מעטפת טיסה, הממחיש את מקור המונח
**מעטפת ביצועים** היא תחום התנאים שבתוכו מערכת, מכונה או רכיב יכולים לפעול כמתוכנן, מבלי לחרוג ממגבלות הבטיחות, האמינות או הכשירות המבצעית שלהם.

המונח מתאר את גבולות הפעולה האפשריים מבחינת עומסים, מהירויות, טמפרטורות, לחצים, תנאי סביבה או כל מדד אחר המשפיע על תפקוד המערכת. לעיתים נעשה שימוש במושג גם בהתייחס לאורגניזמים, למשל להגדרת טווח התנאים הפיזיולוגיים שבהם הם מסוגלים לשרוד או לפעול.

מקורו של המונח בתחום התעופה, שבו הוא נקרא "מעטפת טיסה" (flight envelope). בהקשר זה, הוא מתאר את טווחי הפעולה של כלי טיס כגון מהירות מרבית ומזערית, עומסי־ג'י מותרים, גובהי טיסה אפשריים, רדיוס פנייה ותקרות ביצועים אחרות, שבתוכם ניתן להפעיל את המטוס בבטחה וללא סיכון למבנה או למערכותיו. מאוחר יותר הורחב המושג ואוּמץ בכלל תחומי ההנדסה, והוא משמש כיום כלי מרכזי בניתוח ביצועים ובתהליך התכן של מערכות מכניות, מבנים, כלי רכב, מערכות אלקטרוניות, מערכות מבוקרות ועוד.

## שימוש

מעטפת ביצועים נקבעת משילוב של שני גורמים מרכזיים: דרישות המשתמש ומגבלות ההנדסה.

דרישות המשתמש נגזרות מהמשימה שלשמה מיועדת המערכת, מהתקנים החלים עליה ומהביצועים המבוקשים. מול אלה ניצבות מגבלות הפיזיקה והטכנולוגיה: תכונות החומרים, יכולות הייצור, זמינות רכיבים, הזנת חשמל, משקל, וגורמים הנדסיים אחרים. לעיתים משפיעים גם שיקולי תקציב על קביעת המעטפת, אך במערכות מסוימות שיקול זה מצומצם או אינו קיים כלל.
מעטפת הביצועים נוצרת מן החיתוך בין "מה נדרש" לבין "מה אפשרי": המשתמש מגדיר את הצורך, המתכננים מגדירים את הגבולות הטכנולוגיים, והתחום המשותף ביניהם הוא המעטפת.

בחירת מעטפת הביצועים היא שלב יסוד בתכנון המערכת. מהמעטפת נגזרים ערכי הקיצון של מדדי הפעולה כגון משקל מרבי, טווח טמפרטורות מותר, מתח או זרם מרביים, עומסי לחיצה או מתיחה מרביים, מהירויות פעולה ועוד. תכנון המערכת לעמידה בתנאים אלו מצריך קביעת מרווחי ביטחון, ולעיתים גם שילוב של מנגנוני הגנה המונעים הפעלה מחוץ למעטפת המותרת.

המעטפת גם מגדירה את תוכנית הבדיקות והתחזוקה, כשערכי הקיצון שבתוכה משמשים כנקודות ייחוס לבדיקות סבולת, בדיקות תקינה ובדיקות בטיחות, ומנחים את קביעת מרווחי התחזוקה ואת תדירות הבקרה הנדרשת לאורך חיי המערכת.

## יתרונות

שיטת התכנון באמצעות מעטפת ביצועים מאפשרת זיהוי של כל מצבי הכשל האפשריים, את כל האילוצים המבניים העודפים והחסרים, וכן את מצבי הכשל המגביל בכיוונים שונים. לאחר בניית המעטפת ניתן לחשב במהירות את גורמי הרזרבה המבנית, ולזהות במהירות אילו רכיבים קריטיים לעמידות המערכת.

תכנון מבוסס מעטפות שימושי במיוחד בתהליכי ניתוח מבניים מורכבים, שבהם קיימים מספר רב מאוד של מקרי עומס. בשיטה זו, עלות חישובית של בניית המעטפת עבור מאפיין נתון נחשבת יחסית נמוכה, בעוד שהיא מספקת מידע עשיר ומדויק לצורך אופטימיזציה והבטחת בטיחות המבנה.

השיטה תומכת בתהליך קבלת ההחלטות, מאפשרת ייעול תכנוני ואופטימיזציה על בסיס מצבי קצה, ממחישה חזותית את תחום הפעולה הבטוח. היא משפרת את האמינות והבטיחות של המערכת, מאפשרת ניתוח תרחישים מורכבים וגמישות בשימוש חוזר עבור מערכות דומות או הרחבות עתידיות.

## ראו גם
* חלון תרפויטי
* תוכנית מגירה
* תנאי סביבה

## הערות שוליים

קטגוריה:תעופה
קטגוריה:הנדסה
קטגוריה:הנדסה אווירונאוטית
קטגוריה:ניהול סיכונים
יעקב (יאשה) חאין

**יעקב (יאשה) חאין** (נולד ב־1955) הוא סופר, משורר ומנהל בכיר ישראלי-לטבי לשעבר בתחום משק החשמל והאנרגיה. חאין כתב ספרי פרוזה ושירה ברוסית, וחלק מיצירתו תורגם לעברית ולאנגלית. במקביל לפעילותו הספרותית שימש בתפקידי ניהול בכירים במערכות החשמל בישראל, וייצג את המדינה בוועדות בינלאומיות לפיתוח תשתיות אנרגיה ומערכות חשמל.

## ביוגרפיה
חאין נולד בריגה, לטביה (אז ברית המועצות), בשנת 1955. הוא השלים לימודי הנדסת חשמל, ובשנת 1979 עלה לישראל. במהלך הקריירה המקצועית שלו שימש בתפקידי ניהול ובכירות בתחום משק החשמל, תכנון ופיתוח רשתות הולכה והפצה, רגולציה ותיאום סטנדרטים במערכות חשמל.

במסגרת תפקידיו ייצג חאין את ישראל בוועדות ופורומים בינלאומיים העוסקים בפיתוח מערכות חשמל, אנרגיה ואבטחת תשתיות קריטיות.

ב־12 בנובמבר 2025 הוענק לחאין תואר **עמית כבוד** של התאחדות מהנדסי החשמל, אלקטרוניקה ואנרגיה בישראל, כהוקרה על תרומתו רבת־השנים לפיתוח תשתיות החשמל ולשיפור אמינות אספקת החשמל בישראל.

חאין מתגורר בחיפה.

## קריירה ספרותית
חאין החל את פעילותו הספרותית ב־2016. מאז פרסם חמישה ספרים, המשלבים רומנים, סיפורים קצרים ושירה ברוסית. יצירתו עוסקת בין היתר בזהות, זיכרון, גלות, מוסר והשלכותיהם של מאורעות היסטוריים על חיי הפרט והחברה. ספריו נקראים בקהילות דוברות רוסית בישראל וברחבי העולם, וחלקם תורגמו לעברית ולאנגלית.

בין ספריו הבולטים:
* **"הדרך לאבו כביר"** – קובץ פרוזה העוסק בזהות, הגירה וזיכרון.
* **"שבלול האושר"** – יצירה פרוזאית ופואטית בעלת אופי פילוסופי.
* **"בין עיקולי המוח"** – סיפורים קצרים המתמקדים בעולמו הפנימי של האדם.
* ***A Soldier Without a Country*** – רומן המבוסס על סיפור אמיתי מתקופת השואה, העוסק בזהות, רדיפה והישרדות.

הרומן *A Soldier Without a Country* זכה לביקורות חיוביות על התיאור הרגיש של השלכות המלחמה על יחידים, משפחות וחברות, והוא תורגם לאנגלית והופץ בפלטפורמות בינלאומיות.

## פרסים והוקרה
* **פרס פרנץ קפקא** בכנס הספרות הבינלאומי *RosKon 2019*, על תרומתו לספרות הרוסית.
* **עמית כבוד** של התאחדות מהנדסי החשמל, אלקטרוניקה ואנרגיה בישראל (2025), על תרומתו לפיתוח מערכות החשמל בישראל.

## כתיבה ופעילות נוספת
בנוסף לפעילותו הספרותית, חאין עוסק בכתיבת מאמרים והרצאות בנושאי אנרגיה, תשתיות חשמל, אבטחת סייבר ורגולציה של מערכות קריטיות. שילוב הרקע ההנדסי עם הכתיבה הספרותית מעניק ליצירתו נקודת מבט ייחודית על יחסי אדם–טכנולוגיה.

## קישורים חיצוניים
* פרופיל יאשה חאין באתר EastWest Literary Forum 
* פרופיל הסופר באתר Ebook-Pro 
* ''A Soldier Without a Country'' באתר אמזון 
* יעקב (יאשה) חאין באתר התאחדות מהנדסי החשמל, אלקטרוניקה ואנרגיה בישראל

## הערות שוליים

קטגוריה:עולים בשנות ה-1970
קטגוריה:סופרים ישראלים
קטגוריה:חברת החשמל לישראל: אישים
קטגוריה:מהנדסים ישראלים
קטגוריה:ילידי 1955
מרי רייבי

**מרי רייבי** (באנגלית: **Mary Reibey**; 12 במאי 1777 – 30 במאי 1855) הייתה אשת עסקים, סוחרת ובעלת-ספינות, ילידת אנגליה שהוגלתה לאוסטרליה. היא זכתה להערכה כאשת עסקים, ודיוקנה מוצג על שטר 20 דולר אוסטרלי.

## ביוגרפיה
רייבי נולדה ב-12 במאי 1777 בבורי שבלנקשייר (כיום במנצ'סטר רבתי), והוטבלה בשם **מולי היידוק**. אביה מת כשהייתה בת שנתיים, והיא גדלה אצל סבתה. אחרי מות סבתה, נשלחה רייבי לעבוד כמשרתת. ביוני 1791 ברחה רייבי תוך שהיא מתחזה לנער בשם ג'יימס בורו. באוגוסט 1791, נתפסה בגנבת סוס ונידונה למוות בתלייה. עונשה הומתק לגלות בת שבע שנים, ובאוקטובר 1792 הפליגה לאוסטרליה על גבי הספינה "רויאל אדמירל".

כשהגיעה לאוסטרליה, כחלק מתנאי גזר הדין שלה, החלה לשמש כאומנת (Nursemaid) בביתו של  בסידני. ב-7 בספטמבר 1794 נישאה לתומאס רייבי, קצין זוטר אירי על גבי ספינת חברת הודו המזרחית הבריטית "בריטניה". הזוג עבר להתגורר בחווה בסמוך לנהר הקסברי, ותומאס החל לעסוק במסחר לאורך הנהר תוך ניצול קשריו בחברת הודו המזרחית הבריטית. לזוג נולדו שבעה ילדים.

חברת הסחר של תומאס זכתה להצלחה, ובשנת 1803 היו בבעלותו מספר חוות ששטחן לפחות 260 אקר, בניינים בסידני וכן שלוש סירות קטנות ששימשו לסחר בפחם, עץ וחיטה. בשנת 1805 נכנס בשותפות עם אדוארד וילס לעסקי ציד כלבי ים במצר בס, וב-1807 רכשו השניים סקונר לצורך קיום קשרי מסחר עם איים באוקיינוס השקט. בשנת 1809 יצא תומאס למסע סחר להודו ולסין, וחזר לאחר שנה. ב-5 באפריל 1811 נפטר תומאס ממחלה בה נדבק, ככל הנראה, במהלך מסע הסחר הזה.

עם מותם של תומאס ושל וילס (שמת כחודש מאוחר יותר) ירשה מרי את עסקיהם בשלמותם. לרייבי היה ניסיון בניהול העסקים השונים, אותו רכשה כשמילאה את תפקיד בעלה בעת שיצא למסעות סחר. רייבי המשיכה את פעילויות המסחר השונות, בנתה מחסנים חדשים, רכשה ספינות נוספות והשקיעה בנכסים רווחיים בסידני. בהיעדר ידע במשפטים, גבתה רייבי את חובות הנושים שלה בדרכים בלתי חוקיות, ובשנת 1817 הורשעה בתקיפה של אחד הנושים שלה. בשנת 1820 הייתה רייבי האישה העשירה ביותר באוסטרליה, ובבעלותה היו כ-1,000 אקר של חוות ונכסים נוספים רבים, והונה הוערך בכ-20,000 פאונד (כ-2.5 מיליון פאונד במונחי 2025).

בשנת 1828 החלה רייבי לצמצם את פעילותה העסקית, ומימנה את המשך חייה מרווחי ההשקעות שלה. היא מתה ב-30 במאי 1855, בגיל 78.

החל משנת 1994 מוצג דיוקנה של רייבי על שטרות 20 דולר אוסטרלי.

## לקריאה נוספת

## קישורים חיצוניים
* 

## הערות שוליים

קטגוריה:אישים שהוגלו לאוסטרליה
קטגוריה:אנשי עסקים אוסטרלים
קטגוריה:אישים שהונצחו בשטרות כסף אוסטרלים
קטגוריה:נשים שהונצחו בשטרות כסף
קטגוריה:אנגלים שנולדו במאה ה-18
אלכסנדר וולקנובסקי

**אלכסנדר וולקנובסקי** (נולד ב-29 בספטמבר 1988) הוא אמן לחימה משולבת (MMA) מקצועי אוסטרלי. הוא מתחרה במשקל נוצה באליפות הלחימה האולטימטיבית (UFC), שם הוא מכהן כ-אלוף ה-UFC במשקל נוצה הנוכחי. וולקנובסקי הוא אמן הלחימה הראשון יליד אוסטרליה שזכה בתואר UFC. בנוסף, הוא גם כיהן כאלוף לשעבר במשקל נוצה באליפות אוסטרליה ללחימה (AFC). לפני הופעת הבכורה שלו ב-UFC, וולקנובסקי התחרה כמתאגרף מקצועי בשנת 2015.

נכון ל-7 באוקטובר 2025 הוא מדורג במקום ה-7 בדירוג פאונד-לפאונד לגברים של ה-UFC. הוא נחשב לאחד מגדולי אמני הלחימה במשקל נוצות בכל הזמנים בהיכל התהילה של משקלי הנוצות.

בתאריך 17 בפברואר 2024 וולקנובסקי הפסיד את האליפות משקל נוצה לאיליה טופריה בנוקאוט בסיבוב השני. לאחר עליית טופריה לקטגוריה משקל קל אלכסנדר וולקנובסקי נלחם על האליפות נגד דייגו לופס בתאריך 12 באפריל 2025. לאחר קרב ארוך של 5 סיבובים (25 דקות סך הכל) כל שלושת השופטים נתנו לו את הניצחון פה אחד. בקרב החוזר של וולקנובסקי נגד לופס וולקנובסקי ניצח ארבעה סיבובים (מתוך 5) וכל שלושת השופטים נתנו לו את הניצחון פה אחד.

## קישורים חיצוניים

## הערות שוליים

קטגוריה:לוחמי אמנויות לחימה משולבות
הגנים הבוטנים של פריז

**הגנים הבוטניים של [[פריז]]. [[צרפת]]** מורכבים מקבוצה של ארבעה גנים, המצויים בשני קצוות של פריז.

ביער בולון: פארק בגאטל וגן החממות של אוטיי.

ביער ונסן: ארבורטום פריז ופארק הפרחים של פריז.

גם יער בולון וגם יער ונסן, אינם נחשבים חלק משטח העיר, אף כי הם חלק ממנה באופן רשמי, היות שאין באזור בתי מגורים.

הגנים פרוסים על שטחים של מעל 70 הקטאר ובהם מצויים יותר מ-15 000 מינים וזנים של צמחים. הגנים מנוהלים על ידי מחלקת השטחים הירוקים והסביבה של עיריית פריז.

בנוסף למטרה של שימור צמחים וחינוך בוטני, אוספי הגן הבוטני הם גם כלי למדיניות הפיתוח בר-קיימא של העיר פריז ומשמשים כתמיכה לתוכניות מחקר בנושאים הקשורים לשינויי אקלים, שימור מגוון ביולוגי, סיווג צמחים וידע על הביולוגיה שלהם. הצמחים של הגנים הבוטניים של פריז, מיוצרים על ידי מרכז הגננות של העיר פריז, והם מאושרים על ידי אמנת הגנים הבוטניים של צרפת ומדינות דוברות צרפתית.

## קישורים חיצוניים

* Le parc floral באתר עיריית פריז
* תערוכת הפרחים

קטגוריה:פריז: אטרקציות תיירותיות
קטגוריה:גנים בוטניים לפי מדינה
קטגוריה:גנים בוטניים לפי עיר
קטגוריה:גנים בוטניים
הילדה ליד קערת הגחלים

**הילדה ליד קערת הגחלים** (בצרפתית: **La Fillette au braisier**) היא ציור שמן על בד של הצייר ז'ורז' דה לה טור מן השנים 1646–1648, הנחשב לאחת מעבודותיו המאוחרות והמזוקקות ביותר. היצירה, שהייתה במשך עשרות שנים באוסף פרטי, מוצגת במוזיאון הלובר אבו דאבי במסגרת אמנות אירופית של המאה ה-17.

[200px|ממוזער|ימין|"[המעשן"]]

## תיאור היצירה
הציור מציג ילדה צעירה המוארת באורם של גחלים לוחשות בתוך קערת מתכת קטנה. הקומפוזיציה מדגישה פשטות וצמצום: כמעט ללא פרטים סביבתיים, עם פרופיל ילדותי בעל לחיים תפוחות ועין נסתרת. תאורת הגחלים יוצרת סצנה של שקט, דממה והתבוננות פנימית, המעניקה ליצירה אופי אלגורי ועדין.

## השוואה ליצירות אחרות
חוקרים העלו השערה כי יצירה זו עשויה להיות קשורה לציור "המעשן" מהמוזיאון לאמנות פוג'י בטוקיו, שנוצר באותן שנים. ההשערה נדחתה בשל הבדלים משמעותיים במידות, בפלטת הצבעים ובבעיות ייחוס. ההשוואה מדגישה את ייחודו של הציור: מינימליזם, צמצום צורני ושימוש מדוד במיוחד במקורות אור.

## קישורים חיצוניים

## הערות שוליים

קטגוריה:ילדים בציור
קטגוריה:ז'ורז' דה לה טור: ציורים
קטגוריה:ציורים מהמאה ה-17
קטגוריה:ציורי שמן
הצועני

**הצועני** (בצרפתית**: ''Le Bohémien**'') הוא ציור שיצר הצייר הצרפתי אדואר מאנה בין השנים 1862–1867. יצירה זו, שמן על בד בפורמט אנכי, מציגה דיוקן בחצי־דמות של צעיר צועני עטור סרט ראש צהוב. מאז שנת 2009 מהווה היצירה חלק מאוספי לובר אבו דאבי.

## תיאור היצירה
הפוזה של הצעיר, עם פרק כף ידו הכפוף, מזכירה ציור מתקופת הרנסאנס ומקנה ליצירה נופך של אצילות. בתחילה צייר מאנה אותו כחלק מקבוצה משפחתית ("הצוענים"), אך לאחר מכן בודד את הדמות כדי להתמקד בעיקר: צעיר צועני חי ותזזיתי, הנראה כמי שמאתגר את הצופה. קרעי בגדיו בכחול, לבן, אדום וצהוב בולטים על רקע השמיים הכחולים, דבר שעורר ביקורת מצד עיתונאים ב־1863. עני אך חופשי ובעל עצמאות, דמות זו הפכה לסמל של אמני הרובע הבוהמי של מונמארטר בפריז.

## קישורים חיצוניים

## הערות שוליים

קטגוריה:אדואר מאנה
קטגוריה:דיוקנאות גברים
קטגוריה:ציורי שמן
קטגוריה:ציורים מהמאה ה-19
קונרד אדנאואר (מטוס)

קומרד אדנאואר (בגרמנית: **Konrad Adenauer**) הוא המטוס ממשלתי הגרמני המשמש את הממשלה לנסיעות רשמיות ולמשימות דיפלומטיות. שמו ניתן לו על שם המדינאי הגרמני קונראד אדנאואר. כמו שאר מטוסי הממשלה הגרמנית, הוא מופעל בידי כנף המשימות האוויריות המיוחדות של לופטוואפה, הפועלת מנמלי התעופה קלן–בון וברלין ברנדנבורג. לאורך השנים נשאו שלושה מטוסים שונים את השם "קונראד אדנאואר": איירבוס A310, איירבוס A340 ואיירבוס A350.

## היסטוריה
### (16+01) A340-300
שני מטוסי האיירבוס A340-300, שנרכשו בעבר מחברת לופטהאנזה, הוכנסו לשירות בחיל האוויר הגרמני לאחר שדרוג טכני מקיף ושיפוץ הקבינה, שנמסרו במרץ ובאוגוסט 2011. המטוסים משמשים כסמלי הייצוג האוויריים של הרפובליקה הפדרלית של גרמניה וכספינת הדגל של טייסת המשימות המיוחדות של משרד ההגנה, ופועלים ברחבי העולם במשימות ממשלתיות ודיפלומטיות.

למטוסים טווח טיסה של כ־15,200 ק"מ, המאפשר הגעה ישירה כמעט לכל יעד מרכזי בעולם. הקבינה כוללת אזור ישיבות ודיונים, מתחם פרטי למנוחה, וחלק אחורי המיועד למשלחות, ובו 24 מושבי עסקים ו־92 מושבי מחלקת תיירים. קיבולת הנוסעים הכוללת עומדת על 143 מושבים.

### A350-900 (10+01)
ממוזער|236x236 פיקסלים|מטוס הקונרד אדנאואר מדגם (16+01) A340-300
ב־2021 הגיע למתקני חברת Lufthansa Technik בהמבורג מטוס האיירבוס A350-900 שיועד לשמש כאחד ממטוסי הממשל של גרמניה, ונשא את הרישום הטקטי 10+01. המטוס, שנמסר "מהמפעל", עבר מאז תהליך הסבה מקיף במרכז המומחיות למטוסי ממשל ו־VIP של החברה. במסגרת ההסבה הותקנה בו לראשונה קבינה ממשלתית מלאה, בניגוד לקבינה הזמנית שהותקנה במטוס 10+03 "קורט שומאכר" — מטוס ה־A350 הראשון בעולם שיועד לשימושי ממשל.

הקבינה החדשה כללה חלוקה מבנית בין אזורים תפקודיים שונים, בדומה למטוסי ה־A340 ששירתו את הממשלה הגרמנית בעבר. יתרת שטח המטוס הותאם לאירוח משלחות, עם מושבים מרווחים, מספר מוגדל של מתקני שירות ומטבח מאובזר.

במהלך ההסבה עודכן גם המראה החיצוני של המטוס: הכיתוב החיצוני עבר לשימוש בגופן “Bundes Sans”, וקצות הכנפיים נצבעו במלואן בצבעי הדגל הגרמני — שחור, אדום וזהב.

ב־2023 נערך טקס רשמי שבו נמסר המטוס לכוחות המזוינים של גרמניה, במעמד זימטה מילר (SPD), סגנית שר ההגנה לענייני פרלמנט, שחנכה את המטוס בשם "קונראד אדנאואר" — כשמו של הקנצלר הראשון של גרמניה. לטקס הגיע גם נכדו של אדנאואר, הנושא את אותו השם. לאחר המסירה הועבר המטוס לבסיס קלן לשילובו בשירות כנף המשימות האוויריות המיוחדות. במקביל, המשיך תהליך ההסבה של המטוס השלישי בצי, 10+02 "תאודור הויס", בעוד המטוס 10+03 עתיד לחזור למתקני החברה לצורך החלפת הקבינה הזמנית בקבינה ממשלתית מלאה.

## קישורים חיצוניים

## הערות שוליים

קטגוריה:מטוסים נשיאותיים
קטגוריה:לופטוואפה
קטגוריה:ממשלת גרמניה
סיפורי מישמיש

**סיפורי מישמיש** הייתה סדרת טלוויזיה לילדים ונוער, ששודרה בשנים 1998–2000 בשידורי קשת ערוץ 2 בכיכובה של דפנה דקל.

בעקבות הצלחת הסדרה, הוצאו לסדרה קלטות וידאו עם פרקי וסיפורי הסדרה בשיווק הד ארצי בשנת 2003.

את בובתו של מישמיש עיצבה טניה דיקוב.

את שיר הפתיחה של הסדרה כתבה והלחינה דפנה דקל.

## עלילה
בחנות צעצועים קסומה שמנהלת דפנה מגיעה חבילה עם בובת ארנב מדבר לו היא קוראת מישמיש, ובכל תוכנית היא מספרת לו מלא סיפורי עם משעשעים.

## דמויות
* **דפנה** (בתפקיד עצמה): מנהלת חנות צעצועים קסומה.
* **מישמיש** (אילן סביר) – בובת ארנב קסומה אשר יודעת לדבר וחבר טוב של דפנה, הוא אוהב שמקריאים לו סיפורים.

## קישורים חיצוניים
* 
* 

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 1998
קטגוריה:תוכניות וסדרות טלוויזיה ישראליות בכיכובן של בובות
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:דפנה דקל
זאפזאפים

**זאפזאפים** הייתה תוכנית בידור לגיל הרך ששודרה בערוץ הראשון ששודרה במסגרת תוכנית הרצף זאפ לראשון בין השנים 1998–1999.

את התכנית הנחו טל מן וירון לוי סבג לצד בובת חייזר ענקית בשם יופי המופעלת על ידי מינדי טיאר. בעונה השנייה של התכנית הוחלפה מן בשרון שחל.

דמותו של יופי הופיעה גם בספיישל "מאז ועד זאפ" לכבוד 30 שנה לתוכניות הילדים של הערוץ הראשון.

## סקירה
בכל תוכנית טל, שרון וירון עוזרים ליופי לפתור בעיות בעוד שהם מדברים עם הילדים בקהל, אותם הם מכנים "זאפזאפים".

בתוכנית ישנה גם פינת ארכיון המציגה קטע מתוך תוכנית ילדים ישנה של הערוץ הראשון המדברת על הנושא של אותו פרק. כמו כן ישנה פינה בכיכובו של אדם הירש המספר על מה שקרה לו.

בתכנית ישנה גם פינה בשם "חי זאפזאפים" המציגה שתי בובות של חיות המדברות על הנושא של הפרק, ובעונה השנייה הפינה חזרה אך שודרגה למהדורת חדשות בדיונית אותה מנחים שתי בובות של כלב וחתולה.

## מנחים
* טל מן (עונה ראשונה בלבד)
* שרון שחל (החליפה את טל מן בעונה השנייה)
* ירון לוי סבג
* יופי (מינדי טיאר) - בובת ענק דמוית חייזר וחבר טוב של טל, שרון וירון.

## קישורים חיצוניים
* 

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 1998
קטגוריה:תוכניות וסדרות טלוויזיה ישראליות בכיכובן של בובות
קטגוריה:תוכניות טלוויזיה שמתרחשות בירושלים
קטגוריה:הערוץ הראשון: תוכניות וסדרות
האקווריום הלאומי בבולטימור

**האקווריום הלאומי בבולטימור** (באנגלית: **National Aquarium in Baltimore**) הוא אקווריום ציבורי ללא מטרות רווח הממוקם על רציפים 3 ו-4 באזור הנמל הפנימי במרכז העיר בולטימור, מרילנד, ארצות הברית.

## תיאור האתר
האקווריום, שנבנה במהלך תקופה של התחדשות עירונית בבולטימור, נפתח ב-8 באוגוסט 1981. מדי שנה פוקדים אותו 1.5 מיליון מבקרים, והוא האטרקציה התרבותית בתשלום הגדולה ביותר במרילנד.

האקווריום מכיל יותר מ-8,300,000 ליטר מים, ויש בו יותר מ-17,000 דגימות המייצגות למעלה מ-750 מינים. ייעודו של האקווריום הלאומי היא לעורר שימור של האוצרות הימיים בעולם. החזון המוצהר של התאר הוא להתמודד עם בעיות דוחקות העומדות בפני בתי גידול ימיים גלובליים באמצעות מדע חלוצי, שימור ותוכניות חינוכיות.

האקווריום הלאומי מאכלס מספר תערוכות קבועות, ובהן:
* **יער גשם הררי** – תערוכה המדמה יער גשם הררי, ובה מוצגים בין היתר עצלנים.
* **שונית אלמוגים אטלנטית** – שונית בת מספר קומות, המאכלסת מיני דגי שונית וגם צב ים
* **סמטת הכרישים** – תערוכה סוחפת שבה מוצגים מיני דגי הסחוס כגון כריש סנפירתן, מפרקתן הבינים, מסורן מצוי - ודגים פלגיים.
* **אוסטרליה: אקסטרים פראיים** – תערוכה העוסקת בבתי גידול ימיים ויבשתיים מהטריטוריה הצפונית שבאוסטרליה, שזכתה בפרס "התערוכה הטובה ביותר" מטעם איגוד גני החיות והאקווריומים בשנת 2008.
***שונית [[כריש שחור-סנפירים|שחור-סנפירים]]** - שונית הודו-פסיפית המכילה מיליון ליטר מים, עם אזור צפייה תת-ימי שבו האורחים יכולים לצפות בכרישי זנבתן ארוך אף.
* **חוף ים חי** - בריכות מגע עם מדוזות, סרטני פרסה ו-בטאים

בנוסף, באקווריום פועל גם **תיאטרון טבילה 4D** כולל אפקטים חושיים כמו רוח, ערפל, ריח ותנועת מושבים, עם סרטי תלת מימד.

האקווריום פתח ביתן ליונקים ימיים בקצה הדרומי הסמוך של מזח 4 בשנת 1990, ומחזיק שישה דולפיננים. מבין השישה, חמישה נולדו באקווריום הלאומי, ואחד נולד באקווריום אמריקאי אחר. ביוני 2016, הודיע האקווריום על תוכניות לבנות מקלט להעברת מושבת הדולפינים. המקלט בקריביים יהיה הראשון מסוגו בצפון אמריקה ויספק לדולפינים בית גידול מוגן על שפת הים.

בשנת 2003, האקווריום הלאומי והאקווריום הלאומי הוותיק והעצמאי בהרבה בוושינגטון הבירה יצרו ברית כדי לפעול כאקווריום לאומי אחד עם שני אתרים. הסדר זה נמשך עד 2013, כאשר הסניף בוושינגטון נסגר לצמיתות.


National Aquarium from Inner Harbor - 01.jpg|ממוזער|ימין|400px|האקווריום כפי שנראה מעבר לנמל הפנימי. הבניין הכחול עם פירמידת הזכוכית הוא הבניין הראשי משנת 1981. הבניין האדום עם פירמידת הזכוכית וגג הזכוכית הוא ההרחבה משנת 2005 המכילה את תערוכת אוסטרליה. מעבר לגשר להולכי רגל מימין נמצא ביתן היונקים הימיים של מזח 4.


## קישורים חיצוניים

## הערות שוליים

קטגוריה:ארצות הברית: אקווריומים
קטגוריה:בולטימור: מבנים
קטגוריה:ארצות הברית: מוזיאונים
יוהאן קספר צויס

**יוֹהַאן קַסְפַּר צוֹיס** (בגרמנית: **Johann Kaspar Zeuss**; ) היה היסטוריון גרמני ומייסד הפילולוגיה של השפות הקלטיות. הוא נחשב למי שהוכיח כי השפות הקלטיות שייכות למשפחה ההודו-אירופית.

## חייו
צויס נולד ב שבפרנקוניה עילית, ולמד בגימנסיה של במברג. הוריו רצו שיצטרף לכמורה, אך הוא בחר בקריירה אקדמית, כשהוא נוטה במיוחד ללימודים היסטוריים ולשוניים. הוא למד באוניברסיטת מינכן, ולאחר סיום לימודיו לימד בגימנסיה שם. ב-1837 ספרו "Die Herkunft der Baiern von den Markomannen" (מוצא הבווארים מהמרקומנים) זיכה אותו בתואר דוקטור לשם כבוד מ. באותה שנה נסע לשפייר כדי ללמד היסטוריה ב ונשאר שם עד 1847, אז קיבל משרת פרופסור להיסטוריה באוניברסיטת מינכן. הוא התפטר ממשרה זו בשל בריאות לקויה ועבר לליצאום בבמברג. ב-1853 הופיע חיבורו המונומנטלי "Grammatica Celtica" (הדקדוק הקלטי), שהביא לו פרסום. שנתיים לאחר מכן יצא לחופשה כדי להחלים, אך מת בקרונאך בשנה שלאחר מכן.

## השפעה
צויס היה מלומד בעל בקיאות רבה, ששילב ידע בפילולוגיה עם היסטוריה ואתנולוגיה. לימודיו הגרמאניים לימדו אותו את הצורך בהכרת השפות הקלטיות, והוא ניגש לחקור תחום מוזנח זה. כדי להגיע למקורות, כתבי היד העתיקים, במיוחד אלה ב, הוא נסע לקרלסרוהה, וירצבורג, סנט גאלן, מילאנו, לונדון ואוקספורד, ובכל מקום הכין תקצירים או העתקים. ניבים עתיקים ומודרניים כאחד זכו לתשומת ליבו. ה-"Grammatica Celtica" שלו הוכיח מעל לכל ספק כי השפות הקלטיות הן קבוצה במשפחה ההודו-אירופית, מה שהעמיד את הפילולוגיה הקלטית על בסיס מדעי איתן. לאחר מות המחבר, העבודה עברה רוויזיה ונערכה מחדש על ידי  (ברלין, 1871). עבודות נוספות של צויס הן "Traditiones possessionesque Wirzenburgenses" (המסורות והנחלות של וירצבורג, 1842) ו-"Die Freie Reichstadt Speyer vor ihrer Zerstörung" (העיר הקיסרית החופשית שפייר לפני חורבנה).

דה בארה (2018, עמ' 26) כותב שצויס "הביא מתודולוגיות מדעיות קפדניות ותחושה של כובד ראש אקדמי לחקר השפות הילידיות של בריטניה ואירלנד... משהו שהיה חסר בתחום קודם לכן... בעקבותיו הקדישו אוניברסיטאות בבריטניה ובאירופה משאבים רבים יותר לחקר עניינים קלטיים".

## כתביו
ימין|ממוזער|250px|פסל צויס בקרונאך

* Die Deutschen und die Nachbarstämme. Bei Ignaz Joseph Lentner, München 1837
* Die Herkunft der Baiern von den Markomannen gegen die bisherigen Muthmaßungen bewiesen. Franz, München 1839.
* Traditiones possessionesque Wizenburgenses. Speyer 1842.
* Die freie Reichsstadt Speier vor ihrer Zerstörung nach urkundlichen Quellen örtlich geschildert. Neidhard, Speyer 1843.
* Grammatica Celtica e monumentis vetustis tam Hibernicae linguae quam Britannicae dialecti cambricae cornicae armoricae nec non e gallicae priscae reliquiis construxit J. C. Zeuss. Weidmann, Leipzig 1853.


## קישורים חיצוניים


* Webb, Alfred (1878). "Zeuss, Johann Kaspar". A Compendium of Irish Biography. Dublin: M. H. Gill & son.


## הערות שוליים

קטגוריה:היסטוריונים גרמנים
קטגוריה:פילולוגים גרמנים
קטגוריה:בלשנים ולשונאים גרמנים
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1806
קטגוריה:גרמנים שנפטרו ב-1856
כלכלת ארמניה

**כלכלת ארמניה** היא כלכלת שוק חופשי מתפתחת. המגזר החקלאי של המדינה גדול יחסית ומהווה 36.3% מהתמ"ג נכון ל-2024. ארמניה היא חברה בארגון הסחר העולמי (WTO), בארגון שיתוף הפעולה הכלכלי בים השחור (BSEC), באמנת חבר העמים על אזור הסחר החופשי (CISFTA) ובאיחוד הכלכלי האירואסייתי (EAEU).

כשארמניה הייתה תחת ברית המועצות היא עברה תהליך של עיור ותיעוש. אז, סחרה בעיקר בכימיקלים, מכשירי אלקטרוניקה, אוכל מעובד, גומי סינתטי וטקסטיל.

## היסטוריה
מ-1915 עד 1921, ארמנים רבים נרצחו ברצח העם הארמני שבוצע בידי האימפריה העות'מאנית. באותה התקופה, 1.5 מיליון ארמנים נרצחו, מה שהוביל לעוני קיצוני, רעב ומחלות.

תחת ברית המועצות, ארמניה עסקה בעיקר בייצור של כלי נשק. לאחר קריסת ברית המועצות ב-1991, הכלכלה התעשייתית של ארמניה קרסה והארמנים חזרו לעסוק בחקלאות. התמ"ג של ארמניה קרס ב-37.5% ב-1991 לעומת 1990.

ארמניה הפכה לחברה בקרן המטבע הבין-לאומית (IMF) ב-1992, ובספטמבר באותה השנה הצטרפה לבנק העולמי. באותה התקופה, הסירה מכסים ומגבלות על סחר בינלאומי, אך האטה את ההפרטה של השוק הארמני בשל חוסר היציבות במדינה.

### קשיים
כלכלת ארמניה סובלת מבידוד שהוטל עליה על ידי אזרבייג'ן וטורקיה בעקבות סכסוך בנגורנו קרבאך, 23.5% מאזרחי המדינה נמצאים בעוני והיא הכלכלה ה-113 בגודלה עם 27.86 מיליארד דולר נכון ל-2025. ארמניה מייצאת בעיקר מוצרי חקלאות ומשאבי טבע. 39.6% מהייצוא שלה הגיע לאיחוד הכלכלי האירואסייתי (EAEU).

מלחמת נגורנו קרבאך השנייה, מלחמה שנערכה מ-27 בספטמבר ועד 10 בנובמבר 2020 בקווקז, בין אזרבייג'ן לבין ארמניה וארצאך, פגעה קשות בכלכלה הארמנית, אך היא חזרה להשתקם לאחר סיום המלחמה.

## תעשיות
### חקלאות
ארמניה עוסקת בגידולי החקלאות החשובים בארמניה הם כותנה, הדרים, גפן, שקדים, זיתים, תאנים, תפוח אדמה, חיטה, עגבניות ושעורה, וכן ענפי משק החי: בקר, חזירים וצאן. דיג: ארמניה שולה כ-400 טון דגים. האדמה במדינה מאוד פוריה ורוב החקלאים עובדים בסמוך לנהר אראס או בפרברי ירוואן, בירת ארמניה.

### משאבי טבע
באפריל 2008 חשפה ארמניה נתונים רשמיים אודות אוצרות הטבע שלה ומיקומם. לפי נתוני המכון הגאולוגי הארמני, בשטח המדינה מצויים 26 מכרות של מתכות, בהן זהב, כסף, נחושת, אלומיניום וברזל. בנוסף ישנן 558 מחצבות של שיש, גרניט וטוף. כמו כן, בארמניה 630 מעיינות מרפא, שב-23 מהם המים טובים לשתייה. השווי הכולל של אוצרות הטבע בארמניה מוערך ב-150 מיליארד דולר.

## קישורים חיצוניים

## הערות שוליים

קטגוריה:ארמניה: כלכלה
קטגוריה:כלכלה לפי מדינה
ויליס סמית'

**ויליס סמית**' (באנגלית: **Willis Smith**; 19 בדצמבר 1887 – 26 ביוני 1953) היה עורך דין אמריקאי, איש המפלגה הדמוקרטית, וחבר הסנאט של ארצות הברית מטעם מדינת קרוליינה הצפונית בין השנים 1950–1953.

## ביוגרפיה
### ראשית חייו והשכלה
סמית' נולד ב-19 בדצמבר 1887 בנורפוק שבווירג'יניה, ועבר לקרוליינה הצפונית לפני גיל שנתיים. לאחר שסיים את לימודיו בטריניטי קולג' (כיום המכללה למדעי הרוח של אוניברסיטת דיוק) בשנת 1910 ובבית הספר למשפטים של אוניברסיטת דיוק בשנת 1912, החל לעסוק בעריכת דין – אך הפסיק את עבודתו כדי להתגייס לצבא ארצות הברית במהלך מלחמת העולם הראשונה. בשנת 1912 ייסד את משרד עורכי הדין שהפך לימים ל"סמית', אנדרסון, בלאונט, דורסט, מיטשל וג'רניגן".

### קריירה פוליטית
סמית' כיהן בבית הנבחרים של קרוליינה הצפונית בין 1927 ל־1932, ואף כיהן לזמן קצר כיושב הראש של הבית בשנת 1931. הוא שירת כמשקיף אמריקאי במשפטי נירנברג בשנת 1946; כיושב ראש המשלחת האמריקאית לאיחוד הבין־פרלמנטרי בברן, שווייץ, בשנת 1952; כיושב ראש חבר הנאמנים של אוניברסיטת דיוק (1947–1953); וכנשיא לשכת עורכי הדין האמריקאית (1945–1946).

בפריימריז הדמוקרטיים של 1950 ניצח סמית' את הסנאטור המכהן פרנק פורטר גרהאם. גרהאם מונה למלא את מקומו של ג'וזף מלוויל ברוטון, שנפטר, וכיהן מעט יותר משנה בעת הבחירות. מסע הבחירות היה ידוע לשמצה בשל שימוש בהסתה גזעית. גרהאם – שנודע כתומך בזכויות אזרח – זכה לתמיכת הנשיא הארי טרומן והאגף הליברלי של המפלגה הדמוקרטית במדינה, בעוד סמית' נעזר באסטרטג הפוליטי ג'סי הלמס.

### מותו
סמית' נפטר מקריש דם כלילי ב-26 ביוני 1953 בעיר בת'סדה שבמרילנד, ונקבר בבית העלמין ההיסטורי אוקווד שבראלי, קרוליינה הצפונית.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:נורפוק: אישים
קטגוריה:בוגרי בית הספר למשפטים באוניברסיטת דיוק
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:חברי הסנאט של ארצות הברית מקרוליינה הצפונית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1887
קטגוריה:אמריקאים שנפטרו ב-1953
היילי (שיר)

"**היילי**" הוא סינגל של הזמרת והדוגמנית הישראלית אנה זק, שיצא לאור ב-16 בנובמבר 2025. את השיר כתבו והלחינו זק, ליעד מאיר, חן אהרוני ויובל "דודא" ניאזוב, שגם הפיק אותו מוזיקלית. לשיר נלווה קליפ שצולם ופורסם עם יציאתו.

## רקע והפקה
לפני יציאת השיר, התמודדה זק עם ביקורת ציבורית על דרכה המוזיקלית ועל כך שהיא נתפסת כדוגמנית שעשתה הסבה לעולם המוזיקה. לדבריה, "היילי" נולד מתוך רצון לבטא צד אישי ואותנטי יותר בעשייתה המוזיקלית. בראיונותיה ציינה כי מדובר בסגנון מוזיקלי שונה ממה שעשתה בעבר, וכי שאפה להתנסות בו זמן רב.

השיר הופק על ידי המוזיקאי יובל "דודא" ניאזוב, אשר עיבד גם את ההפקה המוזיקלית. זהו שיתוף הפעולה הראשון של זק עם ניאזוב, והיא תיארה את העבודה עמו כחוויה מקצועית חדשה. חן אהרוני וליעד מאיר נטלו חלק בכתיבת המילים והלחן, ואהרוני אף הקליט קולות רקע לשיר.

## סגנון ותוכן
"היילי" הוא שיר פופ בעל השפעות של טארפ והיפ הופ, המשלב בתוכו קטעי ראפ בביצועה של זק. השיר עוסק בזהות, ביטחון עצמי והתמודדות עם ביקורת ציבורית, ומשלב גם רמיזות לחיי הזמרת האישיים. במילות השיר זק מתייחסת באופן ישיר לתדמיתה הציבורית: "הם קראו לי דוגמנית כמו היילי, באה לאולפן כמו דה ריל סלים שיידי". היא מציינת רצון להשתחרר מהתיוגים שהוצמדו לה ולהדגיש את מחויבותה לעשייה המוזיקלית. בהמשך השיר מופיעה גם התייחסות למערכת יחסים רומנטית, כאשר היא שרה: "יותר מדי סתם סיפרת לי סיפורים, לא אני לא כזאת תמימה".

## מיקומי שיא

## הערות שוליים

קטגוריה:שירי אנה זק
קטגוריה:שירים בעברית
קטגוריה:שירים שנכתבו על ידי אנה זק
קטגוריה:שירים שנכתבו על ידי חן אהרוני
קטגוריה:שירים שהולחנו על ידי אנה זק
קטגוריה:שירים שהולחנו על ידי חן אהרוני
קטגוריה:סינגלים בהוצאת די-מיוזיק
אשר וולינסקי

**אשר וולינסקי** הוא כלכלן ישראלי אמריקאי, פרופסור במחלקה לכלכלה באוניברסיטת נורת'ווסטרן בארצות הברית.

## קורות חיים
### השכלה
וולינסקי למד ב תואר ראשון בכלכלה ומתמטיקה אותו סיים ב-1975, וב-1976 השלים שנה ראשונה בתואר שני.

באוניברסיטת סטנפורד בארצות הברית למד כלכלה. את התואר השני סיים ב-1979, ותואר שלישי השלים ב-1980. התיזה בדוקטורט בנושא: *Product differentiation and retail trade concentration with imperfect information* נכתבה בהנחייתו של דייוויד א. סטארט.

### קריירה אקדמית
וולינסקי עבד בין 1981 ו-1982 במכון למחקר כלכלי של מעבדות בל בארצות הברית. ב-1981 הצטרף כמרצה במחלקה לכלכלה באוניברסיטה העברית בירושלים, וב-1986 קודם לדרגת מרצה בכיר. ב-1988 עבר למחלקה לכלכלה באוניברסיטת נורת'ווסטרן בארצות הברית, שם הוא מכהן כפרופסור.

הוא הנחה סטודנטים רבים, מהם 14 דוקטורנטים. כמו כן היה חבר בצוות העורכים בכתבי עת רבים ומובילים, כ-Econometrica.

וולינסקי היה עמית במכון ללימודים מתקדמים (IIAS) באוניברסיטה העברית בירושלים.

### תחומי מחקר ודירוג מחקרי
מחקריו מתמקדים במיקרו-כלכלה בדגש על מודלים של שווקים ובפרט לא תחרותיים, ותורת המשחקים. על פי אתר גוגל סקולר מחקריו צוטטו במאמרים אקדמיים, מעל ל-16 אלף פעמים. הוא בעל מדד הירש 37, ומדד i10 (מדד המודד את מספר הפרסומים האקדמיים עם לפחות 10 ציטוטים) 44.

על פי אתר RePec, וולינסקי נכלל ב-5% מהחוקרים המובילים, על פי 31 מדדים.

### הוקרה
וולינסקי זכה להוקרה רבה על פעילותו האקדמית, ונבחר לעמית אגודות שונות. בין היתר, עמית החברה האקונומטרית (1991), ועמית האקדמיה האמריקאית לאומנות ולמדע (2013), ועמית החברה לתורת המשחקים (2017).

## קישורים חיצוניים

* Asher Wolinsky CV, באתר אוניברסיטת נורתוסטרן
* Asher Wolinsky, באתר גוגל סקולר
* Asher Wolinsky’s research while affiliated with Northwestern University and other places, באתר ResearchGate
* Asher Wolinsky, באתר RePec

## הערות שוליים

קטגוריה:כלכלנים יהודים
קטגוריה:כלכלנים ישראלים
קטגוריה:כלכלנים אמריקאים
קטגוריה:מתמטיקאים ישראלים
קטגוריה:חוקרי תורת המשחקים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת סטנפורד
קטגוריה:סגל האוניברסיטה העברית בירושלים
קטגוריה:סגל אוניברסיטת נורת'ווסטרן
קטגוריה:ישראלים שנולדו ב-1952
ישראלי קומפלט

"**ישראלי קומפלט**" הוא סינגל של הלהקה הישראלית התקווה 6, שיצא לאור ב-19 בנובמבר 2025, יחד עם שאר רצועות האלבום "ויהי אור".

## רקע
תהליך יצירת האלבום "ויהי אור" החל באפריל 2023 כמפגשי עבודה קבועים בין חברי הלהקה לרביד פלוטניק באולפן. מפגשים אלו התמקדו בגיבוש חומרים מוזיקליים חדשים, פירוק סקיצות, עריכת טקסטים ופיתוח כיווני כתיבה והפקה, והיוו בסיס לתהליך עבודה ממושך שבמרכזו עיצוב הצליל והתוכן של האלבום.

עם פרוץ מלחמת חרבות ברזל קיבל האלבום כיוון נוסף. לצד השירים שנכתבו טרם המלחמה נוספו יצירות חדשות שנכתבו במהלך הלחימה, ובהן "גיבורי על", "ויהי אור" ו"מעצב לשמחה". שילוב זה יצר אלבום שבו משתלבים חומרים מתקופות שונות ומצבים משתנים, והוא הוגדר על ידי הלהקה כאלבום של טרום מלחמה, מלחמה ופוסט מלחמה.

## על השיר
השיר "ישראלי קומפלט" עוסק בהגדרה אישית וקולקטיבית של זהות ישראלית רב-שכבתית. מילותיו מציגות תיאורים ביוגרפיים של בני משפחת הדובר, ובאמצעותם מדגימות את הרב-תרבותיות המאפיינת קבוצות רבות בישראל. השיר מתאר רקע משפחתי הכולל מוצאים מגוונים, ובהם שורשים ירושלמיים ותל אביביים, עליות ממדינות שונות ותערובות תרבותיות של שפות, טעמים והרגלים.

בהמשך עוסק השיר גם בהמשכיות הבין-דורית, דרך תיאור מוצאה של בת הזוג ושל ילדיהם המתחנכים בישראל. הדובר מעלה שאלות על משמעותה של השתייכות, על היחס בין מוצאים שונים ועל האופן שבו מרכיבים רבים מתלכדים לזהות אחת. החזרה למונח "ישראלי קומפלט" מציגה את ישראליותו של היחיד כמכלול של שכבות תרבותיות, גאוגרפיות ואתניות, ולא כתכונה המתבססת על גורם יחיד.

## ביקורות
יוסי חרסונסקי ציין כי הלחן מבוסס על יסודות רגאיי ופופ ומציג מנגינה רגועה שממקדת את תשומת הלב בסיפור המשפחתי. לדבריו היצירה מעגנת את מושג הזהות הלאומית בתוך מרחב ביתי ומציגה תפיסה של שייכות שאינה נובעת ממוצא או חלוקה עדתית, אלא מחוויה אחת של חיים משותפים. חרסונסקי הדגיש כי נקודת המבט הפשוטה היא שמאפשרת לשיר לעסוק בזהות מבלי להסתמך על מסר פוליטי או על אמירה רעיונית רחבה.

שיר לוי מ"סרוגים" כתבה כי השיר בולט בתוך האלבום בשל האופן שבו הוא מרכיב רצף של פרטים אישיים לכדי דיוקן אחד. לוי ציינה כי תיאור הערים, הארצות והמוצאים מציג דוגמה מובהקת לפסיפס החברתי של ישראל ומדגים כיצד מגוון של מקורות משפחתיים מתלכד לזהות אחת. לשיטתה השיר מצליח להאיר את תהליך ההתכנסות של פרטים ומשפחות אל זהות משותפת, וזאת באמצעות ניסוח צלול וקול מספר אחיד.

## מיקומי שיא

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שנכתבו על ידי רביד פלוטניק
קטגוריה:שירים שהולחנו על ידי עמרי גליקמן
קטגוריה:שירים שהולחנו על ידי רביד פלוטניק
קטגוריה:שירים על ישראל
קטגוריה:סינגלים בהוצאת די-מיוזיק
אלטון לנון

**אלטון אסא לנון** (באנגלית: **Alton Asa Lennon**; 17 באוגוסט 1906 – 28 בדצמבר 1986) היה פוליטיקאי אמריקאי מהמפלגה הדמוקרטית, שייצג את קרוליינה הצפונית בבית הנבחרים ובסנאט של ארצות הברית. הוא כיהן תחילה כסנאטור זמני שמונה לתפקיד בין 1953 ל־1954, ניסה ללא הצלחה להיבחר מחדש, ובהמשך ייצג את אזור קייפ פיר בבית הנבחרים בין 1957 ל־1973. לנון הוא אחד הבודדים בתקופה המודרנית ששירתו בבית הנבחרים לאחר שכיהנו קודם בסנאט.

## ביוגרפיה
### ראשית חייו והשכלה
לנון נולד ב־17 באוגוסט 1906 בעיר וילמינגטון, קרוליינה הצפונית, והיה בנם של רוסר ייטס לנון ומיני (היי) לנון. הוא למד בבתי הספר הציבוריים, והשלים את לימודיו בקולג' וייק פורסט בשנת 1929. באותה שנה הוסמך לעריכת דין והחל לעסוק במקצוע בעיר וילמינגטון. ב־12 באוקטובר 1933 נישא לקרין וולש.

### קריירה פוליטית
לנון כיהן כשופט בבית המשפט של מחוז ניו הנובר בין 1934 ל־1942. בשנת 1947 נבחר לסנאט של קרוליינה הצפונית, וכיהן בו עד 1951.

ב־10 ביולי 1953 מונה מטעם המפלגה הדמוקרטית לסנאט של ארצות הברית כדי למלא את מקומו של ויליס סמית', שנפטר. הוא כיהן בסנאט מ־10 ביולי 1953 ועד 28 בנובמבר 1954. הוא התמודד על המועמדות בבחירות 1954 אך הפסיד. לאחר מכן שב לעסוק בעריכת דין, ולאחר מכן נבחר לבית הנבחרים של ארצות הברית לקונגרס ה־85, ונבחר מחדש שבע פעמים רצופות, וכיהן מ-3 בינואר 1957 עד 3 בינואר 1973.

לנון הצביע שוב ושוב נגד חקיקה לזכויות האזרח ולרפורמות חברתיות, אף שכמחצית מתושבי מחוז הבחירה שלו היו אפרו-אמריקאים או אינדיאנים. הוא הצביע נגד חוקי זכויות האזרח של 1957, 1960, 1964 ו־1968; נגד התיקון ה־24 לחוקה; ונגד חוק זכויות ההצבעה של 1965.

בשנת 1966 היה הדרומי היחיד שהצביע נגד העמדת שבעה ממנהיגי הקו קלוקס קלאן לדין על ביזיון הקונגרס. הוא הסביר: 

ב־1966 קרא להפצצת הנמלים של צפון וייטנאם, וב־1967 דרש שמשרד המשפטים יעמיד לדין את סטוקלי קרמייקל — פעיל שחור בולט — בשל התבטאויות נגד גיוס חובה לצבא.

לנון החליט שלא להתמודד שוב בבחירות 1972. אף שהיה דמוקרטי, תמך במסע הבחירה מחדש של הסנאטור הרפובליקני השמרן ג'סי הלמס ב־1978.

### בערוב ימיו
לנון התגורר בעיר וילמינגטון שבקרוליינה הצפונית, עד מותו ב־28 בדצמבר 1986.

בשנת 1976 נקראו על שמו בניין הפדרלי ובית המשפט הפדרלי בווילמינגטון.

## קישורים חיצוניים
* 
* 

קטגוריה:אמריקאים ילידי קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מקרוליינה הצפונית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1906
קטגוריה:אמריקאים שנפטרו ב-1986
פארק הנשמות האצילות

**פארק הנשמות האצילות** (בסלובקית: **Park ušľachtilých duší**) הוא אנדרטה ליהודים קורבנות השואה שמהווה חלק ממתחם בית העלמין היהודי הישן בזבולן, במחוז באנסקה ביסטריצה, סלובקיה. הפארק שוכן בסמוך להאוניברסיטה הטכנית בזבולן. האנדרטה מוקדשת לסלובקים, אשר במהלך מלחמת העולם השנייה סייעו להצלת יהודים מגירוש אל מחנות הריכוז, וכן משמשת כיד זיכרון ליהודי סלובקיה שנרצחו בשואה.

## חלקי המתחם
### האובליסק "אל תשכחו!"
האובליסק "Ma bisterem!" (בתרגום לעברית: אל תשכחו") הוא אנדרטה לשואת הצוענים שנוצר על ידי הפסלת רוסלבה שיקובה והפסל האקדמי יאן שיק. צורתו כאובליסק הנושא כתובת ברומאני: "Ma bisterem!" (אל תשכחו!).

### דרך הענווה
דרך הענווה מסמלת חוויה של מוות ולידה מחדש. זוהי מעין קבר סימבולי, בעומק שני מטרים, שנוצר לפי תכנונו של האדריכל פיטר אבוני. הסרקופג עשוי לוחות זכוכית המלאים באבני נחל עטופות בחוטי פליז, יצירתו של האמן פיטר קלמוס, והן מסמלות תפילות בעבור קורבנות השואה הסלובקים. הלוחות משובצים בין מסילות רכבת, המסמלות את גירוש היהודים אל מחנות הריכוז. מהקבר יוצאים במעלה מדרגות לבנות אל עבר "עץ החיים".

### אובליסק התקווה
ממוזער|אובליסק התקווה
אובליסק התקווה מסמל תקווה וחיים. הוא עשוי מ-620 לוחות אליפטיים של זכוכית מעובדת בעובי של שמונה מילימטרים, המלוכדים זה לזה. מחברו הוא האמן והזגג פאלו מאצ'ו.

### קיוסק מידע דיגיטלי
חלק מודרני במתחם אנדרטת פארק הנשמות האצילות הוא קיוסק מידע דיגיטלי, שבו יש חומר הסבר על האנדרטה.

## הקמה ומימון
האנדרטה הוקמה ביוזמת יו"ר הדירקטוריון של "לשכת המסחר הישראלית בסלובקיה", מילוש ז'יאק, ויועצו לדיסלב סנופקה. את האבן פינה הניח בשנת 2008 ראש ממשלת סלובקיה באותה עת, רוברט פיצו. מאז 2009 נכלל פארק הנשמות האצילות בפרויקט **שביל המורשת התרבותית היהודית הסלובקית**.

## מיקום
הפארק שוכן ברחוב טומאש מסריק שנמצא סמוך לאוניברסיטה הטכנית בזבולן.

### קישורים חיצוניים
* לשכת המסחר הישראלית בסלובקיה

## הערות שוליים

קטגוריה:אירופה: אנדרטאות להנצחת השואה
קטגוריה:סלובקיה: מבנים
קטגוריה:אנדרטאות לרדיפות הנאצים
קטגוריה:הנצחת ההצלה בשואה
כנף המשימות האוויריות המיוחדות (גרמניה)

**כנף המשימות האוויריות המיוחדות** (בגרמנית: **Flugbereitschaft des Bundesministeriums der Verteidigung**) היא טייסת תובלה בלופטוואפה של הבונדסוור, המשמשת גם את מוסדות הממשל והפרלמנט הגרמני. היחידה מפעילה שמונה דגמי מטוסים ומסוקים שונים, בסך הכול 18 כלי טיס, המאפשרים ביצוע מגוון רחב של משימות.

המשימה העיקרית של הטייסת היא הובלה אווירית ברחבי העולם של אישים חשובים (VIP), צוותים ומטענים. לצד זאת מחזיקה היחידה יכולות ייעודיות, ובהן פינוי רפואי דחוף (MEDEVAC) וביצוע טיסות פיקוח במסגרת אמנת השמיים הפתוחים.

הטייסת פרושה בשלושה אתרים עיקריים. מרבית פעילותה מתבצעת בבסיס קלן־וואן (Köln-Wahn). בברלין פועלת שלוחה מבצעית כפולה: פעילות טיסות הממשלה מנוהלת מנמל התעופה ברלין־ברנדנבורג, ואילו המסוקים מוצבים בנמל התעופה ברלין טגל.

## כלי טיס

## קישורים חיצוניים
* 

* כנף תובלה 89 של חיל האוויר של ארצות הברית
* יחידת הטיסה המיוחדת "רוסיה"
* קונרד אדנאואר (מטוס)

## הערות שוליים

קטגוריה:מטוסים נשיאותיים
קטגוריה:לופטוואפה
Jack of Spades

**Jack of Spades** הוא סרט מסתורין גותי עתידי בבימויו של ג'ואל כהן שגם כתב את התסריט ומפיק. מככבים בו ג'וש או'קונור, פרנסס מקדורמנד, לזלי מנוויל ודמיאן לואיס. 

## שחקנים
*ג'וש או'קונור 
*פרנסס מקדורמנד
*לזלי מנוויל
*דמיאן לואיס
 
## הפקה
במאי 2025 במסגרת פסטיבל קאן נחשף כי ג'ואל כהן יביים סרט בשם "Jack of Spades" בכיכובו של ג'וש או'קונור, במה שיהיה הפרויקט השני של הבמאי לבדו לאחר שנים רבות בהן פעל בשותפות עם אחיו אית'ן. בהמשך השנה דווח כי פרנסס מקדורמנד, לזלי מנוויל ודמיאן לואיס גם הם משתתפים בסרט. הסרט תואר סרט תעלומה גותי המתרחש בסקוטלנד במאה ה-19. כהן הצהיר בעבר כי הוא מבקר רבות בסקוטלנד, והביע רצון ליצור בה סרט ולמקם בו גם דמות אמריקאית.

כהן היה בגלאזגו ביוני 2025 לקראת הצילומים. צילומי הסרט העיקריים החלו בסקוטלנד בספטמבר 2025, והתקיימו בפייזלי, אדינבורו, קולרוס וגלאזגו. הצילומים נמשכו עד אוקטובר. 

קרטר בורוול, המלחין הקבוע של סרטי האחים כהן, הלחין את פסקול הסרט. ברונו דלבונל, שצילם כמה מסרטי האחים, שימש כצלם הסרט. שניהם שימשו בתפקידים אלו גם בסרטו הראשון של ג'ואל כהן לבדו, "הטרגדיה של מקבת'".

## קישורים חיצוניים

## הערות שוליים

קטגוריה:סרטי האחים כהן
ענת טופול

**ענת טופול ברזילי** (נולדה ב-21 באוגוסט 1958) היא שחקנית ישראלית.

## ביוגרפיה
טופול נולדה בתל אביב. היא בתם של השחקנים חיים טופול וגליה טופול, אחותם הגדולה של השחקנית עדי טופול והנטורופת עומר טופול, ודודתה של השחקנית יהלי מרגלית טופול.

כשטופל הייתה בתיכון היא למדה בגימנסיה הרצליה.

את שירותה הצבאי עשתה בלהקת הנח"ל. לאחר מכן למדה משחק בסטודיו ניסן נתיב וב"גילדהול סקול" בלונדון.

טופול נשואה למפיק יורם ברזילי, אותו הכירה במהלך הצילומים לסרט "בנות", בו שיחקה בתפקיד ראשי.

טופל היא אם לבת. כיום היא מתגוררת בלוס אנג'לס ועובדת בתחום האנתרופולוגיה.
## קריירה
ב-1978 הופיעה כזמרת ליווי בפסטיבל הזמר לצידם של ג'וזי כץ, רחלי חיים, ואפי בן ישראל בביצוע השיר "כמו פעם".

ב-1979 הופיעה שוב כזמרת ליווי בפסטיבל הזמר לצידם של נאוה ברוכין, רחלי חיים, ואפי בן ישראל בביצוע השיר "ביקשתי".

ב-1983 הופיעה לצד אביה את בתוכנית "שעה טובה" ששודרה בערוץ 1. באותה השנה גם הצטלמה לשער ראשי בעיתון "לאשה" לצידו של דליק ווליניץ. בנוסף באותה השנה שיחקה בהצגה "טנזי".

ב-1984 שיחקה את מרינקה בהצגה "מאחורי הגדר" שהועלה בתיאטרון הבימה. באותה השנה גם דיבבה בסדרה "הלב" ששודרה בטלוויזיה החינוכית. באותה השנה הופיעה בתור מתחנית בסרטם של יהודה ברקן ויגאל שילון שנקרא "המתיחה הגדולה". בנוסף באותה השנה הופיעה בתוכנית "סימני דרך".

ב-1985 שיחקה בתפקיד ראשי בסרט "בנות" גילמה את טליה, מפקדת המחלקה שעושה כל מאמץ כדי להפוך את חבורת הבנות לחיילות מן השורה, וזאת למרות מספר מקרים לא פשוטים שעוברת עם בנות המחלקה, ובעיקר בינה לבין פקודתה שולי (חנה אזולאי-הספרי). באותה השנה שיחקה בתפקיד ראשי לצד הוריה בסרט "רומן בהמשכים" גילמה את אורנה אבידר. בנוסף באותה השנה גם שיחקה בסרט "הכלה" שיחקה את הלינקה. כמו כן באותה השנה שיחקה בהצגות "המיזנתרופ", ו"בצחוק ודמע יהודה נפלה, בצחוק ודמע יהודה תקום".

ב-1986 שיחקה בהצגה "לבגוד או לא לבגוד" לצידם של ספי ריבלין ודוד ברוך.

ב-1987 שיחקה בסרט "המרגל הבלתי אפשרי" בו גילמה את דמותה של גללה.

ב-1988 שיחקה בסרט האמריקאי "Witchcraft" בתפקיד גרייס צ׳רצ׳יל.

ב-1989 שיחקה בסרט האמריקאי "Witchcraft II: The Temptress" בתפקיד גרייס צ׳רצ׳יל.

ב-1993 הופיעה בסרט האמריקאי "Joshua Tree" בתפקיד עיתונאית.

ב-2005 שיחקה את רחל בסרט האמריקאי "Cries from Ramah".

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות הסטודיו למשחק ניסן נתיב
קטגוריה:חברות להקת הנח"ל
קטגוריה:משפחת טופול
קטגוריה:ישראליות שנולדו ב-1958
קטגוריה:ישראלים שנולדו ב-1958
הוועדה הכלכלית והחברתית של האו"ם עבור אסיה והפסיפיק

**הוועדה הכלכלית והחברתית של האו"ם עבור אסיה והפסיפיק** (באנגלית: **United Nations Economic and Social Commission for Asia and the Pacific**; בקיצור: **ESCAP** או **UNESCAP**) היא אחת מתוך 5 ועדות הכפופות למועצה הכלכלית-חברתית של האומות המאוחדות (ECOSOC). ESCAP הוקמה מתוך שאיפה להביא לעלייה בפעילות הכלכלית באסיה ובמזרח הרחוק, ולקדם את היחסים הכלכליים בין אזורים שונים בעולם. נשיאת הארגון היא ארמידה אליסג'בנה והמטה שלה ממוקם בבנגקוק, תאילנד.

הוועדה מורכבת מ-53 מדינות ו-9 ארגונים, רובם מאזור אסיה ואוקיאניה. עם זאת, גם ארצות הברית, צרפת, הולנד והממלכה המאוחדת חברות בו. הוועדה מכסה שטח המכיל לפחות 4.1 מיליארד אנשים (שני שלישים מאוכלוסיית העולם), והיא הוועדה הגדולה ביותר של האומות המאוחדות בתחום זה.

## היסטוריה
הוועדה הוקמה בידי המועצה הכלכלית-חברתית של האומות המאוחדות ב-28 במרץ 1947, אז היא נקרארה הוועדה הכלכלית והחברתית של האו"ם עבור אסיה והמזרח הרחוק (Economic Commission for Asia and the Far East או בקיצור ECAFE). מטרתה הייתה להביא לשינוי כלכלי ומבני באסיה ובמזרח הרחוק, לטענת הארגון.

ב-1 באוגוסט 1947, שם הוועדה שונה ל-"וועדה הכלכלית חברתית של האו"ם עבור אסיה והפסיפיק" בשל התרחבותה למדינות נוספות בעולם.

## קישורים חיצוניים
* 

## הערות שוליים

קטגוריה:אוקיאניה: פוליטיקה
קטגוריה:אסיה: פוליטיקה
קטגוריה:ארגוני האומות המאוחדות
קטגוריה:האומות המאוחדות: ועדות